kardosdrur/scandi-wiki huggingface dataset:
Klaus-Dieter Petersen

Klaus-Dieter Petersen (født 6. november 1968 i Hannover) er en pensioneret tysk håndboldspiller, der nu fungerer som træner i ungdomsafdelingen i den tyske bundesligaklub THW Kiel. I sin aktive karriere spillede Petersen 13 år for samme klub, som han vandt adskillige titler med. Han spillede desuden 340 kampe for det tyske landshold og deltog i adskillige slutrunder med dette, herunder i fire olympiske lege.

Karriere

Klubhold 
Efter at have spillet i mindre klubber i sin barn- og ungdom kom han som senior til at spille i TSV GWD Minden (1986–1988), og derpå nogle sæsoner i VfL Gummersbach (1988–1993) i Bundesligaen. I 1993 skiftede han til THW Kiel, hvor han spillede i resten af sin aktive karriere frem til 2005. Med Kiel blev han tysk mester otte gange, pokalvinder tre gange og tre gange EHF Cup-vinder.

Landshold 
Petersen debuterede på det tyske landshold i 1989 og nåede i sin karriere at spille hele 340 landskampe og score 253 mål og har dermed næstflest landskampe for Tyskland (efter Frank-Michael Wahl). Han var blandt andet med til at vinde sølv ved EM i 2002 og VM i 2003 samt guld ved EM i 2004. Desuden var han med til at blive verdensmester for militærhold i 1992.

Han deltog med det tyske landshold ved fire olympiske lege. Ved OL 1992 i Barcelona blev Tyskland nummer ti, ved OL 1996 i Atlanta nummer syv og ved OL 2000 i Sydney nummer fem. Bedst gik det i hans sidste OL i 2004 i Athen, hvor det blev til tysk sølvmedalje. Her gik tyskerne videre fra en tredjeplads i indledende pulje, hvorpå de besejrede  i kvartfinalen efter forlænget spilletid og straffekastkonkurrence. I semifinalen blev til til en klar sejr over det russiske hold, inden det i finalen igen blev til nederlag til kroaterne, der dermed vandt guld. Russerne fik bronze.

Trænerkarriere 
I sin sidste tid som aktiv spiller i Kiel var Klaus-Dieter Petersen hjælpetræner i klubben. I 2008 skiftede han til Wilhelmshavener HV, hvor han også i sin første sæson trådte til som spiller i enkelte tilfælde. I 2010 skiftede han til træner for andetholdet i Eintracht Hildesheim, hvorpå han vendte tilbage til THW Kiel som ungdomstræner. 2012 til 2015 var han træner i den mindre klub TSV Altenholz, inden han igen blev ungdomstræner i Kiel, hvilket han fortsat er.

Ved siden af sit engagement i de forskellige klubber har Petersen siden 2005 været landstræner for tyske ungdomshold. Han har i denne rolle været med til at sikre det mandlige tyske U/18-hold tre europamesterskaber (2008, 2012 og 2021).

Referencer

Eksterne henvisninger 
 Klaus-Dieter Petersens hjemmeside

Håndboldspillere fra Tyskland
Håndboldspillere fra THW Kiel
Håndboldspillere fra VfL Gummersbach
Håndboldtrænere fra Tyskland
Personer fra Hannover
Deltagere for Tyskland ved sommer-OL 1992
Deltagere for Tyskland ved sommer-OL 1996
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske sølvmedaljevindere fra Tyskland
Sebastian Preiß

Sebastian Preiß (født 8. februar 1981 i Ansbach) er en tysk håndboldspiller, der spiller for den tyske Bundesligaklub TBV Lemgo. Han kom til klubben i 2005 efter at have spillet 4 sæsoner hos ligarivalerne THW Kiel.

Landshold 
Preiß debuterede på det tyske landshold i 2002, og har i sin karriere spillet 85 landskampe og scoret over 200 mål. Han var blandt andet med til at vinde VM-guld i 2007 på hjemmebane i Tyskland. 

Ved EM i 2008 var det Preiß, der i semifinalen mod Danmark få sekunder før tid lavede straffekast på Michael V. Knudsen. Et straffekast som Lars Christiansen omsatte til dansk sejr og finaleplads.

Eksterne henvisninger 

 Sebastian Preiss spillerprofil på TBV Lemgos offcielle hjemmeside.

Håndboldspillere fra Tyskland
Håndboldspillere fra TBV Lemgo
Håndboldspillere fra THW Kiel
Personer fra Bayern
Personer fra Ansbach
Manne Siegbahn

Karl Manne Georg Siegbahn (født 3. december 1886 i Örebro, død 26. september 1978 i Stockholm) var en svensk fysiker.

Han var professor i eksperimentel fysik ved Lunds Universitet fra 1920, professor ved Uppsala Universitet fra 1923.

I 1924 blev Manne Siegbahn tildelt Nobelprisen i fysik for sine "opdagelser og forskning inden for røntgenstråle-spektroskopi". Modtagelsen af prisen skete det efterfølgende år. Manne Siegbahn var forælder til Kai Siegbahn, der endvidere også modtog Nobelprisen i fysik år 1981.

Referencer 

Fysikere fra Sverige
Nobelprismodtagere i fysik
Medlemmer af Videnskabernes Selskab
Nobelprismodtagere fra Sverige
Medlemmer af Kungliga Vetenskapsakademien
Svenskere i 1900-tallet
Svensksprogede forfattere fra Sverige
Oliver Roggisch

Oliver Roggisch (født 25. august 1978 i Villingen-Schwenningen) er en tysk håndboldspiller, der spiller for den tyske Bundesligaklub Rhein-Neckar Löwen. Han kom til klubben i 2007 fra ligarivalerne SC Magdeburg, som han vandt EHF Cuppen med i sin sidste sæson i klubben.

Klubhold 
 TuS Schutterwald (1998-2000)
 Frisch Auf Göppingen (2000-2002)
 TUSEM Essen (2002-2005)
 SC Magdeburg (2005-2007)
 Rhein-Neckar Löwen (2007-)

Landshold 
Roggisch debuterede på det tyske landshold i 2002, og har indtil videre spillet næsten 75 landskampe og scoret over 20 mål. Han var blandt andet med til at vinde VM-guld i 2007.

Eksterne links 
 Oliver Roggisch' hjemmeside 

Håndboldspillere fra Tyskland
Håndboldspillere fra SC Magdeburg
Håndboldspillere fra Rhein-Neckar Löwen
Håndboldspillere fra TUSEM Essen
Håndboldspillere fra Frisch Auf Göppingen
Personer fra Baden-Württemberg
Christian Schwarzer

Christian Schwarzer (født 23. oktober 1969 i Braunschweig) er en tysk tidligere håndboldspiller, der senest spillede Rhein-Neckar Löwen.

Klubhold 
 VfL Fredenbeck (1987-1991)
 TV Niederwürzbach (1991-1999)
 FC Barcelona Handbol (1999-2001)
 TBV Lemgo (2001-2007)
 Rhein-Neckar Löwen (2007-2009)

Landshold 
Schwarzer debuterede på det vesttyske landshold i 1989 og fortsatte over på det fællestyske efter genforeningen. Han har i sin karriere spillet 310 landskampe og scoret 949 mål. Han var blandt andet med til at vinde EM-guld i 2004 og VM-guld i 2007 på hjemmebane i Tyskland.

Han deltog i fire olympiske lege for Tyskland. Ved OL 1996 i Atlanta var han med til at blive nummer syv og i 2000 i Sydney nummer fem. Det bedste resultat, han var med til at opnå ved OL, kom i 2004 i Athen. Her blev Tyskland nummer tre i sin indledende pulje, hvorpå holdet i kvartfinalen besejrede  med 32-30 og i semifinalen  med 21-15. Finalen blev et møde med , som vandt 26-24, og dermed fik tyskerne sølv. Schwarzers sidste OL var 2008 i Beijing, hvor tyskerne ikke gik videre fra indledende runde og blev nummer ni.

Referencer

Eksterne henvisninger 

 
 

Håndboldspillere fra Tyskland
Håndboldspillere fra FC Barcelona Handbol
Håndboldspillere fra TBV Lemgo
Håndboldspillere fra Rhein-Neckar Löwen
Personer fra Braunschweig
Deltagere for Tyskland ved sommer-OL 1996
Deltagere for Tyskland ved sommer-OL 2000
Deltagere for Tyskland ved sommer-OL 2004
Deltagere for Tyskland ved sommer-OL 2008
Olympiske sølvmedaljevindere fra Tyskland
L'Équipe

L'Équipe (fransk: Holdet) er et fransk dagblad som fokuserer på sportsnyheder. Avisen er specielt kendt for sin dækning af cykling, fodbold, rugby og motorsport. Avisen kontrolleres af Amaury Sport Organisation, som også står bag Tour de France.

Avisens forgænger hed L'Auto. Tour de France blev skabt af L'Auto som et forsøg på at øge avisens oplag.

Eksterne henvisninger 

 L'Équipe' 

Equipe, L'
Etableret i 1946
Daniel Stephan

Daniel Stephan (født 3. august 1973 i Rheinhausen) er en tysk tidligere håndboldspiller, der spillede for den tyske bundesligaklub TBV Lemgo i perioden 1994-2008 og for de tyske landshold. Stephan blev i 1998 af IHF kåret til verdens bedste håndboldspiller.

Karriere

Klubhold 
Efter at have spillet for VfL Rheinhausen i sin ungdom kom Stephan i 1982 til OSC Rheinhausen, hvor han spillede til 1994. Derpå skiftede han til TBV Lemgo, hvor han spillede resten af sin karriere indtil 2008. Med Lemgo blev han tysk mester to gange (1997 og 2003), tre gange tysk pokalvinder samt europæisk pokalvinderes mester i 1996 og European League-vinder i 2006. I en kamp i 2005 mod HSG Wetzlar scorede han på samtlige sine elleve straffekast, hvilket er rekord for Bundesligaen (til og med 2018).

Landshold 
Stephan debuterede på det tyske landshold i 1994 og spillede i sin karriere 183 landskampe og scorede 590 mål. På grund af skader kom han aldrig til at spille VM-kampe for holdet, men han var med til at vinde EM-guld i 2004 i Slovenien. Til gengæld var han med til tre olympiske lege. Ved OL 1996 i Atlanta blev Tyskland nummer syv og i 2000 i Sydney nummer fem. 
 
Bedst gik det ved ved OL 2004 i Athen, hvor Tyskland efter en tredjeplads i indledende pulje besejrede  i kvartfinalen efter forlænget spilletid og straffekastkonkurrence. I semifinalen slog tyskerne det russiske hold, hvorpå det blev til sølvmedaljer efter nederlag i finalen på 24-26 til , mens russerne fik bronze.

Senere karriere i håndbold 
I 2007, mens han stadig var aktiv, blev Stephan præsenteret som sportslig leder i Lemgo. Da det i 2010 ikke lykkedes Lemgo at kvalificere sig til Champions League, blev Stephan sammen med træner Markus Baur afskediget. I juni samme år fik han en tilsvarende stilling hos HSG Düsseldorf, men allerede året efter stoppede han efter eget ønske.

Referencer

Eksterne henvisninger 

 
 Daniel Stephans hjemmeside

Håndboldspillere fra Tyskland
Håndboldspillere fra TBV Lemgo
Personer fra Duisburg
Deltagere for Tyskland ved sommer-OL 1996
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske sølvmedaljevindere fra Tyskland
Oleg Velyky

Oleg Velyky (14. oktober 1977 i Brovary – 23. januar 2010 i Kyiv) var en tysk håndboldspiller af ukrainsk oprindelse der senest spillede for den tyske Bundesligaklub HSV Hamburg. Velyky fik tysk statsborgerskab 1. april 2004.

Klubhold 
  ZTR Zaporizjzja (-2001]
  TUSEM Essen (2001-2005)
  Rhein-Neckar Löwen (2005-2008)
  HSV Hamburg (2008-2010)

Landshold 
Velyky nåede inden sit statsborgerskabs-skifte at spille 59 kampe på det ukrainske landshold. Han debuterede på det tyske landshold i 2005, og har indtil spillet 33 landskampe og scoret over 100 mål for tyskerne. Han var blandt andet med til at vinde VM-guld i 2007 dog uden at spille. I 2000 blev han topscorer ved EM.

Død 
Han fik diagnosen hudkræft i 2003. Han blev erklæret rask efter behandling, men blev syg igen i 2008. Han døde i januar 2010 i Kiev.

Eksterne henvisninger 

Håndboldspillere fra Tyskland
Håndboldspillere fra Ukraine
Håndboldspillere fra TUSEM Essen
Håndboldspillere fra Rhein-Neckar Löwen
Håndboldspillere fra HSV Hamburg
Stefan Kretzschmar

Stefan Kretzschmar (født 17. februar 1973 i Leipzig) er en pensioneret tysk håndboldspiller, der spillede de sidste mere end ti år af sin aktive karriere for den tyske Bundesligaklub SC Magdeburg. Kretzschmar var altid let genkendelig på grund af sit lange hår og mange tatoveringer, og han markerede sig desuden ofte i medierne med politiske synspunkter.

Karriere

Klubhold 
I sin ungdom spillede han i den østberlinske klub SC Dynamo Berlin. Efter murens fald spillede han først i SV Blau-Weiß Spandau, inden har i 1993 skiftede til VfL Gummersbach. I 1996 gik turen videre til SC Magdeburg, hvor han spillede resten af sin karriere til 2007. Her blev han blandt andet tysk mester i 2001 samt Champions League-vinder i 2002 og 2007.

Landshold 
Kretzschmar debuterede på det tyske landshold i 1993, og han nåede gennem sin karriere at spille 218 landskampe og score 821 mål. Han var med til at vinde VM-sølv i 2003.

Han deltog i tre olympiske lege for Tyskland. Ved OL 1996 blev holdet nummer syv og fire år senere i Sydney blev det til en femteplads. Bedst gik det i hans sidste OL, OL 2004 i Athen. Her gik tyskerne videre fra en tredjeplads i indledende pulje, hvorpå de besejrede  i kvartfinalen efter forlænget spilletid og straffekastkonkurrence. I semifinalen blev til til en klar sejr over det russiske hold, inden det i finalen igen blev til nederlag til kroaterne, der dermed vandt guld. Russerne fik bronze.

På grund af stridigheder med den mangeårige landstræner Heiner Brand var Kretzschmar ofte ude i kulden på landsholdet og nåede aldrig at vinde en guldmedalje med sit land.

Familie og privatliv 
Stefan Kretzschmar er søn af Waltraud og Peter Kretzschmar, der begge spillede håndbold. Hans far var træner for det østtyske kvindelandshold, der vandt OL-sølv i 1976 og OL-bronze i 1980, i begge tilfælde med hans mor som spiller på holdet. 

Han blev i 1998 gift med cubaneren Maria Linares, med hvem han fik datteren Lucie-Maria Kretzschmar, som ligeledes spillede håndbold samt beachhåndbold. Stefan Kretzschmar blev i 2000 separeret og senere skilt, mens han havde et forhold til svømmeren Franziska von Almsick. Fra 2007 fandt han igen sammen med sin tidligere hustru, og parret fik derpå en søn sammen. Parret blev igen gift i 2009, men er senere atter gået fra hinanden.

Referencer

Eksterne henvisninger 

 Stefan Kretzschmars hjemmeside

Personer fra Leipzig
Håndboldspillere fra Tyskland
Håndboldspillere fra SC Magdeburg
Deltagere for Tyskland ved sommer-OL 1996
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske sølvmedaljevindere fra Tyskland
Christian Zeitz

Christian Zeitz (født 18. november 1980 i Heidelberg) er en tysk håndboldspiller, der spiller for den tyske Bundesligaklub GWD Minden og tidligere har spillet for blandt andet THW Kiel i elleve sæsoner. For THW Kiel har Zeitz vundet seks tyske mesterskaber, Champions League og EHF Cuppen. Zeitz er venstrehåndet og spiller primært højre back.

Klubhold 
Zeitz har gennem sin karriere spillet i:
 TSV Östringen (1986-2002)
 SG Kronau-Östringen (2002-2003)
 SG Wallau/Massenheim (2002-2003)
 THW Kiel (2003-2014)
 Veszprém KC (2014-2016)
 THW Kiel (2016-2018)
 SG Nußloch (2018-2020)
 TVB Stuttgart (2020)
 GWD Minden (2020-)

Landshold 
Zeitz debuterede på det tyske landshold i 2001 og har i sin karriere spillet næsten 150 landskampe og scoret over 400 mål. Han var blandt andet med til at vinde EM-guld i 2004 og VM-guld i 2007. 

Han har deltaget i to olympiske lege. Ved OL 2004 i Athen var han med til at blive nummer tre i den indledende pulje, hvorpå tyskerne i kvartfinalen besejrede  med 32-30 og i semifinalen  med 21-15. Finalen blev et møde med , som vandt 26-24, og dermed fik tyskerne sølv. Zeitz var også med ved 2008 i Beijing, hvor tyskerne ikke gik videre fra indledende runde og blev nummer ni.

Referencer

Eksterne links 

 Christian Zeitz' hjemmeside

Håndboldspillere fra Tyskland
Håndboldspillere fra THW Kiel
Personer fra Heidelberg
Deltagere for Tyskland ved sommer-OL 2004
Deltagere for Tyskland ved sommer-OL 2008
Olympiske sølvmedaljevindere fra Tyskland
Volker Zerbe

Volker Zerbe (født 30. juni 1968 i Lemgo) er en pensioneret tysk håndboldspiller, der spillede hele sin aktive karriere hos den tyske Bundesligaklub TBV Lemgo i sin fødeby. Han er nu, efter i 2006 at have stoppet karrieren, sportsdirektør i klubben.

Landshold 
Zerbe nåede igennem sin karriere at spille 291 kampe og score 783 mål for det tyske landshold. Han var blandt andet med til at vinde EM-guld i 2004 i Slovenien samt vinde VM-sølv i 2005. 

Han deltog med Tyskland ved fire olympiske lege, hvor det blev til en tiendeplads i 1992 i Barcelona, en syvendeplads i 1996 i Atlanta og en femteplads i 2000 i Sydney, inden det ved OL 2004 i Athen lykkedes tyskerne med Zerbe at få medalje. De indledte med en tredjeplads i indledende pulje, men vandt derpå over  i kvartfinalen, over  i semifinalen, inden de i finalen mødte . Tyskerne førte ved pausen, men med fem minutter tilbage af kampen kom kroaterne foran med to mål, hvilket de holdt til en sejr på 26-24.

Referencer

Eksterne henvisninger 

Håndboldspillere fra Tyskland
Håndboldspillere fra TBV Lemgo
Personer fra Nordrhein-Westfalen
Deltagere for Tyskland ved sommer-OL 1992
Deltagere for Tyskland ved sommer-OL 1996
Deltagere for Tyskland ved sommer-OL 2000
Deltagere for Tyskland ved sommer-OL 2004
Olympiske sølvmedaljevindere fra Tyskland
Mercedonius

Mercedonius, også kendt som Intercalaris, var den interkalationsmåned, som blev tilføjet i den romerske kalenders skudår. Sådanne år fik enten 377 eller 378 dage. Den nøjagtige fremgangsmåde for at gøre dette fremgår ikke klart af gamle kilder, men der er blandt moderne historikere almindelig enighed om, at måneden Februarius blev afkortet til 23 eller 24 dage, hvorefter den blev efterfulgt af en interkalationsmåned på 27 dage. Det gav til resultat, at årets længde forøgedes med 22 eller 23 dage. Romerne mente, at kong Numa Pompilius fra det 7. århundrede f.Kr. havde føjet denne særlige måned til romerske kalender samtidig med, at Ianuarius og Februarius blev indført. Navnet mercedonius kommer af merces, der betyder lønninger, eftersom arbejdere blev betalt på den tid af året.

Mercedonius skulle indsættes hvert andet eller hvert tredje år for at få det almindelige, romerske år på 355 dage til at passe med det tropiske år. Beslutningen om at indsætte interkalationsmåneden blev taget af pontifex maximus, og var ment at skulle baseres på observationer for at sikre den bedst mulige overensstemmelse med årstiderne. Uheldigvis glemte pontifex maximus (hvis embede i almindelighed var besat af en politiker eller soldat, herunder på et tidspunkt af Julius Cæsar under de såkaldte forvirringens år) ofte at indsætte måneden på det rigtige tidspunkt, eller fremskyndede/udsatte den med vilje for at en eller anden embedsmand kunne forblive længere i sit embede – eller tvinges til at forlade det for tidligt. Sådan uforudsigelig interkalation betød, at datoerne efter Februarius ikke kendtes i forvejen, og den aktuelle dato var så også ukendt for borgere, som ikke var i kontakt med Rom. 

Mercedonius blev afskaffet af Julius Cæsar, da han indførte den julianske kalender i år 46 f.Kr.

Noter og kilder

Eksterne henvisninger 
 Romerske datoer 

Kalendere
Exoskelet

Exoskelet er betegnelsen for et mekanisk, stivgørende strukturelement, der sidder uden på en organisme i stedet for indeni. Exoskeletter findes hos bl.a. insekter og krebsdyr. Et eksempel er rejeskaller; rejer har ikke indre skeletter som dem, man finder hos pattedyr, i stedet sidder deres skelet udenpå.

Typer 
 Knogler og bindevæv
 Ostracodermer (uddød fisk)
 Skildpadder
 Kitin
 Leddyr
 nogle Bakterier
 Karbonater
 Koraler
 Echinodermer
 Bløddyr
 nogle Havbørsteorme
 Silikater
 diatoméer
 Radiolarier

Menneskelige exoskeletter 
Mennesket benytter kunstige exoskeletter til ekstra beskyttelse. Et eksempel er fordums tiders rustning som blev brugt til beskyttelse i kamp. Nutildags benyttes kunstige exoskeletter til støtte, hvor det indre skelet ikke er funktionsdygtigt, f.eks. ved benbrud eller ledproblemer.

I fremtiden 

Menneskene prøver på at udvikle perfekte rustninge, dragter og exoskeletter så som de "menneskelige exoskeletter", du kan læse om ovenfor. Der er visioner om, at militæret og deres soldater måske i fremtiden vil begynde at benytte sig af sådanne dragter/rustninger eller noget, der ligner, fx high tech-dragter. Visionen kan siges allerede at være en realitet (næsten), med HAL 5, der står for Hybrid Assistive Limb, udviklet af et japansk forskerhold. Det er en hvid "dragt", der er åben til kroppens sårbare steder, da den ikke er til militært brug, men til hjælp med hårdt arbejde, eller til at genoptræne skadede personer, der har været ude for ulykker. Den har været demonstreret i Danmark. Dragen har ledninger med sugekopper, der sidder på huden, der hvor nerverne befinder sig. På denne måde kan et menneske med den på udnytte den til at bære omkring fem gange mere, end dragtens bærer normalt vil være i stand til.

I fiktion 
I science fiction-litteratur, film, tegneserier og spil, optræder exoskeletter ofte som high tech-rustninger. Der bliver såvel brugt af superhelte, militær og alminelige mennnesker. Et godt eksempel er spartanernes rustninge/dragt i Halo, som bæres af spartanere som Master Chief. Andre eksempler er Iron Man og Batman.

Skelet
Erik Nielsen (borgmester)

Erik Nielsen (født 17. juli 1953) er en dansk socialdemokratisk politiker der fra 1994 til 2020 var borgmester i Rødovre Kommune. Han er tidligere formand og næstformand for KL. (Kommunernes Landsforening)

Erik Nielsen er uddannet maskinarbejder i 1973 og arbejdede som sådan indtil 1986 hvor han blev beskæftigelseskonsulent i Rødovre Kommune. Han har desuden været ishockeymålmand i Rødovre Skøjte & Ishockey Klub, en klub han sidenhen var formand for i en periode.

Ridder af dannebrog

Han blev den 19. marts 2020 erstattet som borgmester af Britt Jensen, efter at det var blevet afsløret, at han havde anskaffet sig selv en borgmesterbil, selvom han havde under 1 kilometer til arbejde.

Tillidshverv og bestyrelsesposter 

Blandt andet:

 KL (Kommunernes Landsforening) (Tidligere formand 2012-2014) (Næstformand 2014-2016)
 KL bestyrelse 2006-2016
 KL´s Børne- og Skoleudvalg 1994-2006
 Kl´s Arbejdsmarkedsudvalg (Formand) 2006-2012
 Vestforbrænding (Tidligere medlem af bestyrelsen)
 Trafikselskabet Movia (Medlem af Repræsentantskabet)
 Boligselskabet DAB (Medlem af bestyrelsen)
 Kommunekredit bestyrelsen (Tidligere formand 2014-2018)
 Kombit a/s formand 2014-2018
 Real Dania (Medlem af repræsentantskabet)

Referencer

Eksterne henvisninger 

 Information fra Rødovre Kommune 

Personer fra Rødovre
Ishockeyspillere fra Danmark
Tidligere superisliga-spillere fra Rødovre Mighty Bulls
Borgmestre fra Socialdemokraterne
Borgmestre i Danmark 2018-2021
Personer i Kraks Blå Bog
Pinolskrue

En pinolskrue er en type skrue, der generelt anvendes til at fastgøre et objekt inden i et andet objekt, og har ofte gevind i hele sin længde.

En pinolskrue har som regel ikke noget hoved, men kærv, lige, sekskanthul (Unbrako), Torx-kærv eller lignende direkte i skruelegemet. 
En pinolskrue monteres i gevindet på det ydre objekt, og strammes mod det indre objekts overflade, og forhindrer dermed de to objekters indbyrdes bevægelse. 

Pinolskruer bruges for at forhindre bevægelse mellem to (roterende) dele, så som et hjul på en aksel. Her skrues skruen i gevindet på hjulets nav, så spidsen strammer mod akslen. Samlingen er herved en 'friktionssamling' mellem skrue og aksel.

Typisk giver dette en ringe fastholdelse mellem de to dele, og benyttes da også kun ved ringe belastninger. For større stabilitet fræses der en mindre flade på akslen, hvorimod skruen spændes, eller der indsættes en stålfer i en eller 2 noter på aksel og hjul, hvorved pinolskruerne så kun er med til at forhindre at hjulet glider af akslen.

Pinolskruer ses med forskellige typer spidser med tilsvarende forskellige formål. 
Eksempelvis:

 Flad spids, ingen særlig spids, men blot skåret vinkelret over.
 Afrundet spids, kugleformet spids.
 Konisk spids, spænder mod akslen med en spids (et enkelt punkt), som presser sig ind i akslen. Kan ses anvendt som simpelt leje ved brug af en skrue på hver side af en bevægelig arm.
 Kop spids (også kaldet krater), spænder mod akslen med en ring/kopformet spids, og har derved større spændkraft end konisk spids.
 Riflet kop spids, som kop spids, men riflet for bedre fæste.
 Tap spids, gevind mangler på det yderste stykke af spidsen, kan anvendes hvor hjulet må kunne dreje rundt i forhold til akslen, men ikke falde af akslen. Skruen fastholder hjulet i en nedfræset rille i akslen.

Pinolskruer findes bl.a. med følgende kærvtyper:

 ligekærv (a)
 Torx (d)
 Unbrako / indvendig sekskant (e)
 kvadratisk (f)
 spline (engelsk/amerikansk 'riflet' sekskant)
 udvendig sekskant 

Skruer